15. ΑΠΟΦΑΣΙΣ ΥΠΟΥΡΓΩΝ ΕΘΝ. ΑΜΥΝΗΣ ΕΣΩΤΕΡΙΚΩΝ ΚΑΙ ΔΗΜΟΣΙΑΣ ΤΑΞΕΩΣ Αριθ. Φ.443.6/1083/275868 της 11/30 Δεκ. 1968 (ΦΕΚ Β΄ 737) Περί αναρτήσεως πινακίδος αναγνωρίσεως περιπτέρων αναπήρων και Θυμάτων Πολέμου. Έχοντες υπ’ όψιν: α)Τας διατάξεις των άρθρ. 22 και 99 του Α.Ν. 1324/1949 «περί προστασίας και αποκαταστάσεως των αναπήρων πολέμου οπλιτών και θυμάτων πολέμου», κυρωθέντος δια του Νόμ. 1487/50, ως ετροποποιήθη και συνεπληρώθη μεταγενεστέρως. β)Εισήγησιν της Δ/νσεως Αναπήρων/ΓΕΣ περί της ανάγκης ευχερούς εξακριβώσεως των θέσεων και των δικαιούχων πειρπτέρων παραχωρηθέντων εις αναπήρους και θύματα πολέμου, αποφασίζομεν: Άρθρ.1.-Ορίζομεν όπως πας δικαιούχος περιπτέρου (ανάπηρος ή θύμα πολέμου) διατηρή εν τω περιπτέρω του την διοικητικήν πράξιν παραχωρήσεως αυτού και εξωτερικώς αναρτά άνωθεν της κυρίας θυρίδος συναλλαγών μεταλλικήν πινακίδα χρώματος κυανού, διαστάσεων, 0,10Χ0,15 αναγράφουσαν δια λευκών γραμμάτων τον αριθμόν Μητρώου του περιπτέρου καθοριζομένου κατά τας διατάξεις του άρθρ. 2. Άρθρ.2.-1.Τα Αστυνομικά Τμήματα και οι Σταθμοί Χωροφυλακής και Αστυνομίας Πόλεων οφείλουν εντός μηνός από της δημοσιεύσεως της παρούσης να προβούν εις καταμέτρησιν των εν τη περιφερεία της δικαιοδοσίας αυτών εγκατεστημένων περιπτέρων και να γνωρίσουν τον ακριβή αριθμόν αυτών εις την Δ/νσιν Αναπήρων/ΓΕΣ και τας Νομαρχίας του Κράτους. 2.Η Δ/νσις Αναπήρων/ΓΕΣ και αι Νομαρχίαι βάσει των ανωτέρω στοιχείων δέον να γνωστοποιήσουν εις τα Αστυν. Τμήματα και Σταθμούς πίνακα αριθμών αντιστοίχων προς τον αριθμόν των περιπτέρων της περιφερείας ενός εκάστου τούτων. Σελ. 806(γ) Τεύχος 402-Σελ. 126 3.Η Δ/νσις Αναπήρων/ΓΕΣ και αι Νομαρχίαι καταρτίζουν βάσει των υπό των Αστυνομικών Τμημάτων παρασχεθέντων στοιχείων πίνακα αριθμών περιπτέρων της περιφερείας εκάστου Αστυνομικού Τμήματος και αποστέλλουν τούτον εις αυτά εντός του επομένου μηνός. 4.Υπό των Αστυνομικών Τμημάτων και Σταθμών γνωστοποιείται εις ένα έκαστον των δικαιούχων των περιπτέρων αριθμός εκ του υπό της Δ/νσεως Αναπήρων/ΓΕΣ και των Νομαρχιών καταρτισθέντος πίνακος. 5.Οι δικαιούχοι οφείλουν εντός μηνός από της κατά την ανωτέρω παράγραφον γνωστοποιήσεως του αριθμού υπό του Αστυνομικού Τμήματος όπως αναρτήσωσιν επί των περιπτέρων την εν άρθρ. 1 πινακίδα με αναγεγραμμένον επ’ αυτής τον αρμοδίως γνωστοποιηθέντα αριθμόν. 6.Μετά το πέρας της υπό των δικαιούχων αναρτήσεως των πινακίδων έκαστον Αστυνομικόν Τμήμα και Σταθμός δέον να υποβάλη εις την Δ/νσιν Αναπήρων/ΓΕΣ και τας Νομαρχίας κατάστασιν εμφαίνουσαν τον αριθμόν της πινακίδος, το ονοματεπώνυμον και την ιδιότητα (ανάπηρος ή θύμα πολέμου) του δικαιούχου ως και την θέσιν του περιπτέρου. 7.Επί τη βάσει των καταστάσεων τούτων θα καταρτισθή καθ’ εκάστην Νομαρχίαν και την Δ/νσις Αναπήρων/ΓΕΣ Μητρώον περιπτέρων. Άρθρ.3.-Τυχόν μη συμμόρφωσις των περιπτεριούχων προς τα δια της παρούσης διατασσόμενα, συνεπάγεται αφαίρεσιν του περιπτέρου δι’ ανακλήσεως της παραχωρητικής πράξεως. Άρθρ.4.-Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 36.Ι.γ.14-15 Περίπτερα αναπήρων πολέμου

[Source: greek_legal_code_raptarchis | Tokens: 2765]